**Mittetulundustegevuse toetused on jagatud**

2025. aasta mittetulundustegevuse toetuste taotlusvooru esitati taotlusi kogusummas ligi 153 500 eurot. Kokku esitati 52 taotlust, millest vald toetas täies mahus või osaliselt 51 taotlust 86 450 euroga.

Enim toetust said projektid, mis edendavad kodulähedast loodus- ja elukeskkonda ning pakuvad elanikele aktiivseid ja terviseteadlikke tegevusi. Samuti toetas vald kogukonna- ja valdkonnapõhiseid algatusi, mis tugevdavad sotsiaalset sidusust, hoiavad elus kohalikke traditsioone.

Sel aastal lisandus taotletavate tegevuste loetellu märkimisväärselt rohkem töötubade ja koolituste korraldamist. Samuti suunati valla noortele mitmeid aktiivseid vabaajategevusi kas siis lastelaagrite läbiviimiseks või ühistegevusteks. Kultuuri- ja spordielu on 2025. aastal rikkalik – üle valla on toimub pea 30 sündmust, kuhu kõik on oodatud prii sissepääsuga sh festivalid ja suursündmused, näiteks Lääne-Harju jooksusari või siis pika traditsiooniga Laulasmaa Suvelaat.

Taotluste hulgas on kasvanud ka osalus teistes projektides (KOP, LEADER), kus valla kaudu küsitakse toetust omaosaluse katmiseks. See on ainult teretulnud suundumus, mis võimaldab kogukondadel veelgi enam arendada ja laiendada oma tegevusi.

Mittetulundusühingud saavad hakata uusi taotlusi ette valmistama, sest 2026. aastaks saab taotlusi esitada kuni 2. jaanuarini 2026.

|  |  |  |  |
| --- | --- | --- | --- |
| Jrk nr | Taotleja | Toetuse põhjendus | Tegevuse toetuse suurus |
| 1 | MTÜ Eesti Metodisti Paldiski Kogudus | *Koguduse tegevustoetus* | 1000 eurot |
| 2 | MTÜ Eesti Apostlik- Õigeusu Kiriku Paldiski Püha Georgi Kogudus | *Koguduse tegevustoetus* | 1000 eurot |
| 3 | MTÜ EELK Harju-Madise Kogudus | *Koguduse tegevustoetus* | 2000 eurot |
| 4 | MTÜ EELK Paldiski Nikolai Kogudus | *Koguduse tegevustoetus* | 2000 eurot |
| 5 | MTÜ EELK Risti Kogudus | *Koguduse tegevustoetus* | 2000 eurot |
| 6 | MTÜ Eesti Kristliku Nelipühi Kiriku Paldiski Kogudus | *Koguduse tegevustoetus* | 1500 eurot |
| 7 | MTÜ Moskva Patriarhaadi Eesti Õigeusu Kiriku Paldiski Radoneži Vaga Sergi Kogudus | *Koguduse tegevustoetus* | 1500 eurot |
| 8 | MTÜ Lohusalu päästeselts | *Päästetehnika- ja varustuse ning ennetustöö tegevustoetus* | 4000 eurot |
| 9 | MTÜ Klubi Baltiiski Port | *Tegevustoetus* | 500 eurot |
| 10 | MTÜ Eestimaa Vene Kogukond | *Tegevustoetus ja ürituste läbiviimine* | 500 eurot |
| 11 | MTÜ Paldiski Raamatusõprade ja huviklubi | *Tegevustoetus, töötubade läbiviimine ja ühisürituste korraldamine* | 1500 eurot |
| 12 | MTÜ Kaljuvald | *Paldiski kogukonna tegusate tegevustoetus* | 6200 eurot |
| 13 | MTÜ Pakri Käsitöö ja Koduloo Koda | *Paldiski Koduloomuuseumi tegevuskulud* | 1000 eurot |
| 14 | MTÜ Paldiski Naisteklubi | *Tegevustoetus ja ürituste läbiviimine* | 2500 eurot |
| 15 | MTÜ Paldiski Pensionäride Liit | *Tegevustoetus* | 3000 eurot |
| 16 | MTÜ Eesti Punane Rist | *Lastelaagri läbiviimine* | 1200 eurot |
| 17 | MTÜ Padise segakoor | *Hingedepäeva kontserdid* | 2000 eurot |
| 18 | MTÜ Padise Jalgpalliklubi | *Tegevustoetus ja ürituse läbiviimine* | 1200 eurot |
| 19 | MTÜ Padise Käsipalliklubi | *Tegevustoetus* | 500 eurot |
| 20 | MTÜ Aktiivne Terve Elurõõmus | *Talvised ja suvised aktiivsed tegevused Lääne-Harju valla noortele* | 1000 eurot |
| 21 | MTÜ Vippal | *Vilivalla kabelis näituse koostamine* | 700 eurot |
| 22 | MTÜ Vippal | *Tegevustoetus* | 200 eurot |
| 23 | MTÜ Kuusk ja Kadakas | *Erivajadustega inimeste puutööringi läbiviimine* | 1500 eurot |
| 24 | MTÜ Lodijärv | *Klooga avalike ürituste korraldamine* | 2000 eurot |
| 25 | MTÜ Lodijärve Pensionäride Ühendus | *Tegevustoetus* | 2300 eurot |
| 26 | MTÜ Klooga toiduringlus | *Tegevustoetus* | 500 eurot |
| 27 | MTÜ Re Stuudio | *Klooga Kosk kogukonna saunapäevade üritustesari* | 700 eurot |
| 28 | MTÜ Laulasmaa Naiskond | *Laulasmaa suvelaada korraldamine* | 2500 eurot |
| 29 | MTÜ Laulasmaa Spordiklubi | *Tegevustoetus traditsiooniliste ürituste korraldamiseks Laulasmaal* | 800 eurot |
| 30 | MTÜ Rannaküla eakad | *Tegevustoetus* | 2000 eurot |
| 31 | MTÜ Lahepere Kultuuriselts | *Laulasmaa segakoori tegevustoetus* | 1000 eurot |
| 32 | MTÜ Lahepere Kultuuriselts | *Kultuuriseltsi tegevustoetus* | 1000 eurot |
| 33 | MTÜ Vasalemma Pensionäride Ühendus | *Pensionäride bussiretked* | 1000 eurot |
| 34 | MTÜ Vasalemma toiduringlus | *Tegevustoetus* | 1000 eurot |
| 35 | MTÜ Vasalemma Rahvuste Selts | *Tegevustoetus* | 1200 eurot |
| 36 | MTÜ Vasalemma Aedlinna Selts | *Vasalemma elanike kogukonnatunde arendamine ja tugevdamine* | 1000 eurot |
| 37 | MTÜ Keila Mudellennu Klubi | *Raamatunurga loomine* | 300 eurot |
| 38 | MTÜ Keila Mudellennu Klubi | *Pop-Up telgi soetamine* | 750 eurot |
| 39 | MTÜ AN12 | *„Lennukimaa II“ osa* | 500 eurot |
| 40 | MTÜ AN12 | *Noortelaagrite korraldamine* | 500 eurot |
| 41 | MTÜ Ohtu Külaselts | *Ohtu küla üritused ja trükised, avaliku külaplatsi korrastamine* | 2000 eurot |
| 42 | MTÜ Kurkse Külaselts | *Investeeringute omaosaluse toetus ja ettevalmistused kriisi olukorraks* | 2400 eurot |
| 43 | MTÜ Keila-Joa | *Perepäeva läbiviimine ja väljasõit* | 1000 eurot |
| 44 | MTÜ Madise Külaselts | *Õuntemaja katuse vahetuse omaosaluse katmine* | 2000 eurot |
| 45 | MTÜ Pakri Saarte Kogukond | *Pakri saarte ajalugu pildikeeles* | 1500 eurot |
| 46 | MTÜ Lääne-Harju Lasterikkad | *Tegevustoetus ürituste ja koolituste korraldamiseks* | 4000 eurot |
| 47 | MTÜ Lääne-Harju Koostöökogu | *Porikuu festivali 2024 avasündmuse korralduskulude toetamine* | 3000 eurot |
| 48 | MTÜ Eesti Jahtklubide Liit | *Nädalane Pop-Up merekool Meresõber Alliklepa sadamas* | 1000 eurot |
| 49 | MTÜ Tallinna Jahtklubi | *Tallinna Jahtklubi Karikavõistlused* | 1500 eurot |
| 50 | MTÜ Täiskäik Edasi | *Lääne-Harju jooksusari* | 8000 eurot |
| 51 | MTÜ Beach44 Spordiklubi | *Balti tuuri etapi korraldamine Kloogarannas* | 2500 eurot |